A Bizottság 1858/98/EK rendelete

(1998. augusztus 27.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1048/98/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és az e rendelettel megállapított jogoknak meg nem felelő kötelező érvényű tarifális felvilágosításokra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosult még három hónapig hivatkozhasson;

mivel a mellékletben szereplő táblázatban levő 3. termékkel kapcsolatban a Vámkódex Bizottság vám- és statisztikai nómenklatúrával foglalkozó részlege az elnöke által kitűzött határidőn belül nem nyilvánított véleményt;

mivel a mellékletben szereplő táblázatban levő 1., 2. és 4. termékkel kapcsolatban az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel megállapított jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. augusztus 27-én.

a Bizottság részéről

Karel van Miert

a Bizottság tagja

[1] HL L 151., 1998.5.21., 1. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Cápaporc-por az alábbi jellemzők szerint:szárazanyag: 95 %hamu: 65 %fehérje: 22 % | 03051000 | A besorolást a Kombinált Nómenklatúra 1. és 6. általános értelmezési szabálya, valamint a 0305 és a 03051000 KN-kód megfogalmazása határozza meg. |

2.Cápaporc-por zselatin kapszulában az alábbi jellemzők szerint:szárazanyag: 94 %hamu: 60 %fehérje: 26 % | 03051000 | A besorolást a Kombinált Nómenklatúra 1. és 6. általános értelmezési szabálya, valamint a 0305 és a 03051000 KN-kód megfogalmazása határozza meg. |

3.Repceolaj (97 %) és repceolaj metil-észter (3 %) keveréke. | 15180099 | A besorolást a Kombinált Nómenklatúra 1. és 6. általános értelmezési szabálya, valamint az 1518, az 151800 és az 15180099 KN-kód megfogalmazása határozza meg. |

4.Ovális, rozsdaszínű zselatinkapszulák okkerszínű pépes anyaggal töltve. A kapszulák tartalma:38 mg köles vizes kivonata32 mg köles olajos kivonata178,5 mg búzacsíraolaj1,0 mg L-cisztin5,0 mg kalcium-pantotenát, valamint szójalecitin, viasz, magnézium-oxid, glicerin, zselatin és szorbitol | 21069092 | A besorolást a Kombinált Nómenklatúra 1. és 6. általános értelmezési szabálya, a 30. árucsoporthoz fűzött 1. a) megjegyzés, valamint a 2106, a 210690 és a 21069092 KN-kód megfogalmazása határozza meg. A termék több alkotórészből álló táplálkozási készítmény. |

--------------------------------------------------